CELEX: 62018TN0393
Language: da
Date: 2018-06-28 00:00:00
Title: Sag T-393/18: Sag anlagt den 28. juni 2018 — Mellifera mod Kommissionen

201808030592050772018/C 294/713932018TC29420180820DA01DAINFO_JUDICIAL20180628575821Sag T-393/18: Sag anlagt den 28. juni 2018 — Mellifera mod Kommissionen
 ---documentbreak--- C2942018DA5710120180628DA0071571582Sag anlagt den 28. juni 2018 — Mellifera mod Kommissionen
   (Sag T-393/18)2018/C 294/71Processprog: tysk
      Parter
   
   
      Sagsøger: Mellifera e. V., Vereinigung für wesensgemäße Bienenhaltung (Rosenfeld, Tyskland) (ved advokat A. Willand)
   
      Sagsøgt: Europa-Kommissionen
   
      Sagsøgerens påstande
   
   
            —
         
         
            Kommissionens afgørelse Ares (2018) 2087165 af 19. april 2018, der blev meddelt sagsøgeren den 19. april 2018, annulleres.
         
      
            —
         
         
            Europa-Kommissionen tilpligtes at betale sagsomkostningerne.
         
      
      Søgsmålsgrunde og væsentligste argumenter
   
   Til støtte for søgsmålet har sagsøgeren anført følgende anbringende:
   Tilsidesættelse af artikel 10, stk. 1, i forordning (EF) nr. 1367/2006 (
         1
      ), sammenholdt med denne forordnings artikel 2, stk. 1, litra g), og tilsidesættelse af Århus-konventionen (
         2
      )
   
            —
         
         
            Sagsøgeren har gjort gældende, at fornyelsen af godkendelsen af aktivstoffet glyphosat er en forvaltningsakt, der kan prøves efter den i artikel 10, stk. 1, i forordning nr. 1367/2006 omhandlede procedure.
         
      
            —
         
         
            Sagsøgeren har dernæst særligt gjort gældende, at fornyelsen af godkendelsen udgør en »individuel foranstaltning«, fordi der i forbindelse med godkendelsesproceduren er truffet en afgørelse, der vedrører ansøgeren.
         
      
            —
         
         
            Det er ligeledes gjort gældende, at aktivstoffet glyphosat ifølge de gældende regler kun bør godkendes, såfremt der til denne godkendelse er knyttet passende begrænsninger og betingelser til beskyttelse af biodiversiteten.
         
      
            —
         
         
            Sagsøgeren har endelig gjort gældende, at der forelå procedurefejl ved fornyelsen af godkendelsen af aktivstoffet glyphosat.
         
      (
         1
      ) – Europa-Parlamentets og Rådets forordning (EF) nr. 1367/2006 af 6.9.2006 om anvendelse af Århus-konventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT 2006, L 264, s. 13).
   (
         2
      ) – De Forenede Nationers Økonomiske Kommission for Europa (UNECE), Konventionen om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet.